text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000005", "text": "Eg siti nu\u0301 a\u0301 5. degi i\u0301 so\u0301ttarhaldi a\u0301 einum hotelkamari i\u0301 Runavi\u0301k."}, {"text_idx": "#000006", "text": "Her siti eg v\u00e6l, fitt fo\u0301lk, i\u00f0 eg samskifti vi\u00f0 umvegis SMS, og sum eg onganti\u0301\u00f0 havi s\u00e6\u00f0, bera m\u00e6r serstakliga go\u0301\u00f0an mat."}, {"text_idx": "#000007", "text": "Hotellkamari\u00f0 er sto\u0301rt og ljo\u0301st vi\u00f0 u\u0301tsy\u0301ni\u00f0 til pulserandi fer\u00f0sluna i\u0301 Runavi\u0301k."}, {"text_idx": "#000008", "text": "Sju\u0301kan, i\u00f0 bleiv uppdaga\u00f0 i\u0301 kanning i\u0301 flogv\u00f8llinum na\u0301ttina millum sunnu- og ma\u0301nadag, hevur veri\u00f0 sera mild higartil."}, {"text_idx": "#000009", "text": "Eg eri koppsettur tv\u00e6r fer\u00f0ir, og ta\u00f0 hja\u0301lpir ivaleyst."}, {"text_idx": "#000010", "text": "Ma\u0301nakv\u00f8ldi\u00f0 fekk eg eitt sindur av fepuri, men hann var burtur aftur ty\u0301skv\u00f8ldi\u00f0, og nu\u0301 er eisini svi\u00f0in i\u0301 biholunum horvin, so hetta yvirlivi eg ivaleyst."}, {"text_idx": "#000011", "text": "At sita einasmallur a\u0301 einum hotellkamari\u00f0 er eitt sindur einsligt, og man hugsar um, hvat man gongur glipp av. T.d. fra\u0301li\u0301ku Nordic Music Days, i\u00f0 eru beint nu\u0301."}, {"text_idx": "#000012", "text": "Eg gleddi meg eisini til tri\u0301ggjar dystir i\u0301 Skansanum, har eg plagi at vera tru\u0301gvur."}, {"text_idx": "#000013", "text": "Men, at eg i\u0301sta\u00f0in uttan at vita ta\u00f0, skuldi gerast atvoldin til, at tveir av landsli\u00f0sleikarunum ikki sluppu at sp\u00e6la vi\u00f0, bert ti\u0301 teir h\u00f8vdu siti\u00f0 t\u00e6tt vi\u00f0 meg i\u0301 flogfarinum, ger meg veruliga keddan. Kanska serliga dysturin i\u0301 morgin er risasto\u0301rur fyri flestu f\u00f8royingar, og at missa m\u00f8guleikan at sp\u00e6la hann er sja\u0301lvandi sva\u0301rt."}, {"text_idx": "#000014", "text": "So Viljormur og A\u0301ri, orsaka\u00f0. Eg hev\u00f0i onga ide\u0301 um, at eg var sju\u0301kur, og sat vi\u00f0 masku, so neyvan eru tit smitta\u00f0ir, men hetta er nu\u0301 einafer\u00f0, sum reglurnar eru, t\u00e6r avgera hv\u00f8rki eg ella tit."}, {"text_idx": "#000015", "text": "Eg ani enn ikki, n\u00e6r og hvar eg eri smitta\u00f0ur. Vit vo\u0301ru a\u0301 matstovum, til handils og a\u0301 barr, men eg ansa\u00f0i v\u00e6l eftir, vi\u00f0 spritting og ti\u0301li\u0301kum."}, {"text_idx": "#000017", "text": "So satt at siga hev\u00f0i eg ikki droymt um at testa meg, um eg ikki var farin um flogv\u00f8llin.\nEg eri satt at siga ikki veruliga sju\u0301kur, og eri sum sagt longu koppsettur tv\u00e6r fer\u00f0ir."}, {"text_idx": "#000018", "text": "Men eg kann ikki lata vera vi\u00f0 at hugsa, at um eg var komin tveir dagar seinni til landi\u00f0, so var\u00f0 eg ikki kanna\u00f0ur, og landsli\u00f0sleikararnir, i\u00f0 so\u0301tu n\u00f8kur setur fra\u0301 m\u00e6r, kundu sp\u00e6lt si\u0301nar dystir."}, {"text_idx": "#000019", "text": "Men samstundis, so hev\u00f0i eg kanska smitta onkran annan. Ta\u00f0 tykist ikki, sum um eg havi ta\u00f0 i\u0301 skrivandi stund. Ta\u00f0 eri eg i\u0301 minsta lagi\u00f0 gla\u00f0ur fyri."}, {"text_idx": "#000021", "text": "Einasti ma\u0301ti, eg skilji, at man avtekur test vi\u00f0 landamarki\u00f0, er, at vit nu\u0301 fara undir okkara exit strategi, at vit fra\u0301 1. september liva normalt aftur, og koma vi\u0301\u00f0ari."}, {"text_idx": "#000022", "text": "Ein ti\u0301li\u0301k strategi krevur viljan at siga, at nu\u0301 liva vit vi\u00f0 korona, og at sju\u0301kan kemur at vera i\u0301 samfelagnum i\u0301 no\u0301gv a\u0301r fram."}, {"text_idx": "#000023", "text": "Hetta ger so, at vit gevast vi\u00f0 umfatandi testingini, og sleppa sju\u0301kuni framat i\u0301 samfelagnum."}, {"text_idx": "#000029", "text": "Well bara nakrir tankar u\u0301r so\u0301ttarhaldinum, vit si\u0301ggjast eftir mikudagin, ta\u0301 eg aftur eri fri\u0301skur, fri\u0301ur og fr\u00e6lsur."}]